
HATIK08ANENS  KANESATAKE. 

Kahnasake,  6  Aout  1848. 

Ksaien  Okonha, 

Ksennitentase  aeseSatahonsatate  tsinahoten 
enkiron,  nok  segerhek :  iahtasonkSanikonrhaten. 

Nene  ietsinikonhratas  niateionkgetake,  iah 
othenon  teiontsterista  naeseSannhikc,  naese8atatka- 
ronni  oni  ;  iahta  tehonaterientare  sesatonnhetston ; 
kagenniio  othenon  ahontsennonniate  ne  rononha, 
iaseronhatien  nise  aeseSatkaronni.  Orisiio,  ksaien 
okonha,  tokat  aietsiion  nonseronnitakon  aesSatien- 
tahninonnionseke,  iosnore  ak3ekon  aonsahatihneka- 
kastake ;  senha  kati  iaonsahotitentaseron,  senha 
ahontkaronnianion,  senha  ahonSanikonhraksatanion 
ne  XtaSenniio,  senha  aonsakanataksate.  lonsesen 
nonsa  tsi  iah  othenon  teseSarisaien  nonseronnita- 
kon  ;  skennen  tiseSanakere  ;  Satonksiio  naeseSarisii- 
ostonhake  naesesenheiontiione  nenseSatonnhokten. 
SeSatatitenr  kati,  ksaien  okonha  ;  tosa  seSatateSen- 
niiost,  seSerhek  :  tihaSeton  ne  KaSenniio,  iahte  son- 
kionSentsiaSi  ne  kento,  iah  kati  tesonksasi  nii  aon- 
taiaksennonton,  teSanikonhriak  kati. 

Ne  kati  sesehiarak  tiotkon  tsi  ra8en  ne  RaSenniio, 
tosa  satateSenniiost.  Iah  kati  8ahi  tasakori8a8ase  ne 
iontate8enniiosta;  iah  kati  taiontstene  iakotateSen- 
niioston,  iahtaonsaiakotehiaronhase.  SeSaterientare 
oni7  ksaien  okonha,  tsi  iahte  kaianerenseraien  non- 
Sentsiake  naiakorisagase  ne  iakotate8enniioston ; 
iakoienas  8ahi  ne  kaianerensera,  iakonnhotons  oni 
nehniiakoieren,  nok  tikate  oni  iakohreSatha.  Ok 
kati  tikaSenniio,  ne  kaneka  ne  ronkse  enhatientah- 
ninon  nonseronnitakon,  niahte  hon8a8i  nethonaha- 
iere,  ahon8aiena,  ahonSannhoton  oni.  Ne  katiken 
aierako  ne  ionttokha  ?  Enskat  ethonihotiieren  ne 
ietsiiasterista,  ne  ok  ne  ronneron  aiakotokense,  tosa 
aiontennoSente  tsi  tokenske  raonasenk,  tsi  tokenske 
rotikseniatseraien  nethonahatiiere ;  iahnennee  etho 
tehotirihoten  nasakotikenrenseronni ;  tokat  ahati- 
nonseseke  nasakotikenrenseronni,  toha  8ahi  kanatak- 
8ekon  asakotinnhotonke,  ia8eto8anen  asakotikaronni. 

Ionehraksat  oni,  ksaien  okonha,tsi  arekho  taese8a- 
nikonhraientane  tsi  iah  etho  tehotirihoten  ne  ietsi- 
rihonniennis  naietsikenrenseronni ;  ionehraksat  tsi 
iahteseSattokas  tsini  sakotitenranions  tiotkon  niate- 
Senniserake;  ok  se  tahonnonton  nahonnehre  tosa 
onka  tsiakitenr,  akaonhaa  iontatiatakennha ;  iah 
kati  8ahi  teseSakahriio  ak8a.  Tsi  sakaon8entsia8i 
nonontiio  ko8a,  iahte  sakonnhaon  nahoten  asakoti- 
tenrheke,  iali  oni  te  sakonnhaon,  asakotiraksenni- 
heke  kanon  naieienthotake  ;  tsini  thotirisaieri  rati- 
nonSes  n’asakotiraksenniheke,  nok  tiotkon  rononha 
raonasenk  nonSentsia ;  nok  oni  tokat  akte  aonsai- 
ente  nonk8e  on8e,  tiotkon  ki  rononha  raonaSenk; 
ethone  onseronni  asakotiteron,  ia8eto8anen  nennee 

ahontsennonniate,  Nok  iahta  tehonaton8entsioni 
nahontsennonniate  ne  rononha  tsi  sesenteron;  ne 
tehonatonsentsioni  nise  aesesatsennonniate,  aese- 
Saiohteke,  aeseSaienthoseke ;  eh  naonta8e  skennen 
aetsionnhekon,  naietsiienasase  oni  tsinahatikseni. 
Ok  eken  kati  tatsise8anon8eratonseke  tiotkon  ne 
KaSenniio,  kanaktiio  hetsise8anaktarak8enni  non- 
8entsiake.  Iah  othenon  te  seSakariaks  tsi  ratiteron 
ne  ietsirionniennis,  iah  oni  nononsatokentike,  ia8eto- 
8anen  se  satekenat  ne  tsioserat  ne  8atek8isas  nonon- 
satokenti ;  iah  oni  nohaha  teseSatsterista ;  ne  ok 
ieken  ne  ise  aesesatatiatakennhaseke.  To  onte  na- 
iontsennonni  ne  kenraken  niienhnoten,  iakotente- 
nions  non8entsiake,  netho  nasakotitenre  tsini  ietsi- 
tenron  nise  ? 

Sesatsennonniatskonhak  nisa,  ksaien  okonha, 
tosa  se8akenronnianion  tsini  ietsitenranion.  Kane- 
khere  tehoiatoreton  nonontiioko8a  tsinihoieren  tsi 
sakosi  ne  ratitsihenstatsi  nonSentsia,  iahte  sakosi 
nonkse  on8e  ;  iah  kinaa  tehonnhaon  ne  RaSenniio 
nasakaon  nonkse  on8e.  Onka  kati  non8a  aiekseni 
noia  nonsaieiere?  Ak8a  iah  onka  ;  iah  oni  ne  kora 
naksa  rakoratserak8eniio,  aseken  kaianerensera 
iotonhon  ne  iakaonsentsiaien ;  iahte  hokseniatserai- 
en  ne  rakoratserakseniio  nasakaon8entsiak8a  ne 
iakoiatonseraien.  Ieseiente  ki  naa  ne  ietsinikon- 
rhatennis,  iontons,  rotiiatonseraientakse  naonnise, 
nok  sakotiksen.  Tosa  seSatontat  netho  ni  kano- 
8entoten ;  katiken  kaneka  tekeni  takaiatonseraien- 
take,  noia  naiakosenhake,  tokat  aeseSaientake  nise 
iahtahatiientake  ne  rononha ;  nok  tsi  rotiien  ne 
rononha,  iah  kati  taonton  naeseSaientake  nise ;  aon- 

takaientake  sekon  tokat  korahne,  tokat  onontiioke 
ne  kaiatakseniio,  ne  katke  aeseSaientake  tsinahe  ne 
tekananetaksen ;  nok  iakoiohaon  kati.  Hotennhaon 
8ahi  ne  kora  aiakesake  naeseBaientake,  ne  ok  rot- 
senrion'tsi  rononha  raonaSenk  ne  ratitsihenstatsi ; 
iahte  iakotsenrion  nonkseonse  aiakoSenhake,  iahse, 
k8aien  okonha,  teiak8anensk8as  ne  iaksatsihenstatsi, 
ii  8ahi  ksarionniennis  ne  tosa  aienensko,  tennon  ken 
ii  aiaksanensko !  Katke  aontaionksarisasase  ne 
kaianerensera  netho  n’aiaksaiatotenhake,  iah  se  oni 
nii  tesonksannhaon  ne  Rasenniio  naiak8anensko  ; 
ii  8ahi  senha  aiaksatkaronni ;  ii  senha  iahta  tasonk- 
8arhoton  ne  Ra8enniio,ken  oni  niiorisa  aiakSanensko. 
Se8a8eiennatsanit  kati  tsi  taksennis:  ratinenskSas 
ne  ratitsihenstatsi.  Ok  kati  tiiorisakon  ionksate- 
Senteton  naton8esentsera  okon,  tenhnon  ken  aia- 
ksanensksaseke  ?  Aesesakseni  katiken  nise  ethona- 
ese8aiere  ?  Tokat  aese8ak8eni,  iah  ki  nii  taiaksak- 
8eni;  iakSanonSes  nii  nasonksentenre  ne  RaSenniio ; 
ne  8alii  aorisa  ionksatathonkariakon  nasakSatoratse 
nonkse,  naiakinikonhrakSarisi,  tosa  aieiataton  non- 
Sentsiake. 

Se8atkatho  kati  tsini  ionksaierenliatie,  nok  se- 
Sathontat  tsini  ksaierases  tiotkon,  ne  ok  iaksa- 
tonrietha  naeseSatsennonni ;  iaSeronhatien  tsi  iahte 
iaksaksenies  naontak8anikonhraieritseke  ;  ii  ki 
teiaksaiatoretha  ne  tosa  aeseSatkaronni ;  iahte 
iaksehre  iah  ken  RaSenniio  te  sonksanikonhrataas 
tsini  iaksaierha,  aseken  tiotkon  saksarisaiennis  na- 
hoten  se8ari8aien  nok  oni  nii  nahoten  ionk8ari8aien  ; 
Tsi  kati  nenhaiere  tsi  ensonk8anikonhrata,  etho  ne- 
niak8aiere ;  tiotkon  kati  aeseSatsennonniake,  aese- 
Serheke  tosa  iaksatate8enniiost. 

Aksali  se8amkonhrarak,  ksaien  okonlia,  tiotkon 
eniontkaronni  ne  ronSakenrenseronnis  Easenniio 
ro8ennenlia8e.  aseken  enhori8a8ase  ne  RaSenniio 
ne  ronnhas.  Tsinahe  tsi  karisate  ne  karisiioston, 
ethotsiiot;  iah  oni  nii  te  saksanekennis  ne  Ra- 
8enniio  nasakohreSate  ne  ionkikenrenseronnis ;  ok 
eken  nii  teionk8aton8entsioni  tosa  asakohre8ate ; 
nok  iotkate  iahtasonk8a8ennarak8e  neh  nahoten,  ok 
eken  senlia  ok  asakohreSate.  Tokat  iah  he  tense- 
Saierane  tsini  sksarharatstenni,  on8a  tsiok  8ahi 
enhonaksen  ne  kora,  ensakosiraksa ;  iah  oni  nonkse 
tahonsannhane  tsi  etho  nenhaiere ;  RaSenniio 
enhonnhane ;  raoksire  kati  ne  Rasenniio  n’etho- 
naiasen. 

Sase8atatre8at,  ksaienokonha ;  shetsiseSatatre- 
8aten  netsiseSahniha,* *  seSerhek  :  sonksanoronksa ; 
skennen  kati  taontatsiseSanikonhraienheke ;  8ahon- 
nise  si  honikonhraksens  ise  sesarisa;  iorisentaon 
tsi  enthonnhe  ne  RaSenniio ;  tokat  aonksatkaton 
naietsinikonrhatenniheke  ne  ietsirionniennis,  iahta- 
kerisasase,  aksah  taontaktane  tsi  sesenteron,  ise 
ak8ari8a8ase,  ise  ak8atsteristase.  Nok  iah  nonSen- 
ton  te8akatkaton  nethonahatiiere  ;  ok  eken  ieioto- 
hetston  tsini  totirisaieri  tsi  tekkanere  tsini  hotiie- 
renhaties ;  iahte  hatiksenies  nahontsistatienite, 
sakotitenratonhaties  tolika  nisennia,8etserashen  nia- 
tesenniserake  ne  iakotentenions,  iahte  iakaonsen- 
tsiaien  naieientho.  Se8atatiatakennha  niha,  se8ai- 
otek  nonSentsia ;  teSanistenha  nonSentsia,  enion- 
ksanontenseke  nente8anoronk8ake,  ethonihannhaon 

*  Nene  A8ENNENHA8I  kenha,  M.  DUFRESNE, 
alors  Directeur  de  la  Mission. 

* 

tie  Ra8enniio ;  on8entsiokonson  kati  sesesak  naet- 
sionnhekon,  tosa  nonseronnitakon,  ne  ok  iontonnlii- 
saks  onseronnitakon  niahte  iakaonSentsiaien. 

Ken  kaien  tsi  segaton :  totati  ne  ratsihenstatsi 
ko8a?f  iah  8ahi  te  iotokenhon ;  oktathoskenniase  tsi 
tahatati,  iahta  tehoiatoreton,  iate  iakohiaton,  nok 
iahteshoiatoreton  ohnaken  tsi  iahtaonton  nethonaia- 
8en.  Etho  ki  niiaSens  non8entsiake  ;  iahtetsieiator- 
etha  niah  aksa  tateiakoiatoreton  nothenon.  Tenh- 
non  ki  iah  etho  te  horihoten  non8a  shon8ako8anen, 
nok  oni  tsinihati ;  aseken  ne  ok  rontkathos  naese- 
Satkaronniane  nethonaiasen  tsini  seSarihoten,  het- 
sitsion  kati  ne  RaSenniio,  seSerhek  :  raonha  iahteson- 
k8a8is,  seSennikonhriak  kati ;  iah  ne  tionk8e  tetite- 
Sennontons  nonSentsiake. 

Ethoniiori8ake,  ksaienokonha !  8atksanon8eraton 
se8ak8ekon  ;  ii  Sakiaton. 

Tharonhiakanere. 

JOS.  MARCOUX, 

Ptre . 

f  Feu  M.  QUIBLIER,  ancien  Supdrieur  du  S6minaire 
de  Montrdal. 


BEUXIEME  LETTftE, 


SE8AK08ANENS  KANESATAKE. 

Kanah8AKE;  16  Janvier  1849. 

8atk8anon8eraton  se8ak8ekon  RaSenniioke. 

Tsini  kaha8isnon8a  teiontatenon8eronthanonkge 
ne  skennen  takenhake,  ise,  K.  0.,  tiotkon  iah  sken- 
nen  teken  \  tekanikonhrake,  tekentiok8ake  tsisesana- 
kerene  8ahi  rassens  ne  RaSenniio  ;  rahasi  non8ent- 
siake  ne  skanikonhrat  akenhake  ne  iakorisiioston, 
skarisions  tsi  iakorisiioston  niah  skennen  teken. 

Ne  aorisa  Sakeron  aonsonk8ahtako  nak8anikonhra- 
seronni,  aseken  tsi  ionkroris  ne  Kanesatakeronon,  ok 
he  niieheiot,  iah  othenon  tetiseSatonne  tsini  ietsito- 
katenni  naontakarisaierike  tsi  sesanakere.  8ahon- 
nise  oni  sihakenikonhratas  ne  Rasenniio  niaonsaksa- 
iatonse.  Tsiniiot  ne  katerahiataksa,  ikehre  :  kane- 
khere  ori8akon,  katke  ienhontontate,  senha  kati  ok 
tehotorarakon  ne  Ra8enniio  nakenikonhra  nethona- 
kiere ;  tiotkon  8aton  tsi  tekahontakaronte,  shetenr 
taonsahontkaksarisi ;  onen  kati  Sakatontate ;  8akehre 
tokenske  kinon  kenna  rakennhas  ne  Rasenniio  na- 
ksahtarhase.  Nok  nahoten  aonsakiron?  JNe  ki 
riri8anontonnis  ne  Sonk8a8enniio  tsi  ksaterennaien- 
nis,  katon :  nahoten,  Se8enniio,  aonsakiron,  iahse 
tehonnehre  aiaksatontate,  ok  eken  ronaterientashon, 
ronnehre,  iah  othenon  taiaksatontate. 

Xoneliraksa  kioni,  K.  0.  tsi  tise8ari8are;  iseSehre 
eniak8ak8eni  eniak8aiena  akoren  akoSenk.  Etliose 
niiohniron  tsi  raonasenk  ratitsienstatsi  tsi  nonni 
seSanakere,  tsini  iohniron  ne  rononsentsiaientons 
tekaniatarekon  tsini  kaniatares  ken  kaniataratatie  ; 
iah  nonSenton  tahaksenine  kora  asakaon8entsiak8a 
ratisennason  ;  iah  oni  tahakseni  asakoksa  ratitsi- 
henstatsi.  Kasatste  sane  ne  kora  ;  nok  senha  ka- 
satste  ne  kaianerensera.  Tehotiiena  8ahi,  onen 
oieri  niioserake  tsinahe,  ne  ratiianerenseronnis 
skaniatarati  ko8a,  nok  oni  ne  ratiianerenseronnis 
ne  kento  ;  nok  oni  ne  kora  koSa  skaniatarati  ko8a, 
nok  oni  ne  kora  ne  kento,  ronSatihnirati  ne 
ratitsienstatsi  Tiohtiake  tatiteron  tsinikon  ro- 
nonsentsiaien.  Kanekhere  iah  etho  tahotiieren, 
nahotirisatsenrion  niah  raonaSenk  takenhake ; 
ronatkense  raotiiatonsera  okon,  (Sakatkense  oni 
nii)  nok  iah  kaneka  tateiotieronnion  tsi  rotihni- 
non  naonnise,  nok  oni  rotikariakon,  arekho  tsi 
ienakere  nonkse  onse  Kanesatake.  Aksa  ronne- 
ron  aiakitenre,  kason  nithonenon  ronnere  aia* 
ksarisiioste ;  etho  kati  non  nisakotiraksenni,  tsinon 
ni  seSenteron  non8a ;  nok  iahte  sakonasi,  ne  ok  ne 
sakotiraksenni  nahononnhekon  ;  tiotkon  ki  raona- 
8enk ;  nok  oni  eren  aonsaiente  nonk8e  on8e,  tiotkon 
raonasenk  ;  ak8ah  raonasenk  on8e  tsinenSe. 

Ethoni  kaSennoten  ne  raotiiatonsera,  rasennare 
nonontiokoSa ;  rasennare  KorakoSa ;  ratisennaron- 
nions  ne  ratiianerenseronnis.  Nahoten  kati 
sekon  tetsiotonsentsiohon  ne  teiakotkaksarision  ? 
Tosa,  K.  0.  tese8ateron8ek,  aseken  osonSakon 
ensesaiatenne,  ne  8ahi  ra8en  Sonk8a8enniio  on- 


11 


Sentsiake  sireskse.  Ek  se  nikorisison  ne  KaSenniio 
tsi  iak  ise  tese8asenk;  ense8ak8eni  ken  taese- 
8atkennine  Sonk8aiatison  ?  SeSanikonkrarak,  K.  0. 
aseken  tesakoiatoraraks  ne  Ra8enniio  ne  iienkre 
taiaksatkenni  ne  raonka.  Ok  taionnikonkriake 
nonsentsiake  nakoten  iakte  sakosi  ne  Ka8enniio; 
iakte  sonk8a8i  naete8erkeke  ok  taiakik8a?  ne  ok 
sonksagi  aeteSakninon  notkenon. 

lontons  tsi  ionkrori :  Skaniatarati  ko8a  Sakonne, 
iaktakonnikonkriake.  Ok  tiiatese8aratietka  kati, 
ok  eken  senka  enseSatkaronni  okse8atier§n.  En- 
ksakrori  ken  tsinenia8en  netkonenseSaiere  ?  Ksak- 
rori  nika.  Nene  renteron  ne  kento  kora,  okenton 
ienkaiaton,  enkatrori  ne  raonka  tsini  seSarikoten, 
tsi  iak  otkenon  teseSatakonsate  tsi  roktare,  nok  tsi 
rotiktare  ne  ietsirionniennis,  Ok  kati  nenseSaiata- 
8en  ?  iak  taietsiiatkaktko,  nok  enseSententane. 
Katiken  iakte  iakoterientare  skaniatarati  ko8a  tsi 
raonasenk  ne  ratitsienstatsi  ?  Rononka  ne  ront- 
sterista  norisa  rotikniraton  tsiraonaSenk.  Se8atati- 
tenrnisa,  K.  0.;  tese8ateron8eksi,  seSennikonkriak 
tsi  iaktetsisesasi  ne  Rasenniio.Tosa  aonteseSatoktase 
tsi  ketsise8a8i  nekaronkiake  aesesatsennonni,  nenie- 
tsi8ennarak8ake  ne  ietsirionniennis.  Nene  seSaiote 
non8a  natatesenniiostatsera,  tokat  ne  ense8astonte  ne 
kennon8eka  tensketsise8aiatatironten  ne  RaSenniio  ; 
tenknon  etko  nenkaiere  entsise8akre8ate  tsiniiot 
tokenske  aese8ak8enion  aese8atate8enniioston,  ase- 
ken  eknisesanikonkroten ;  iakse  ne  olc  tekaSen  ne 
RaSenniio :  “  tosa  seneosko,”  ra8en  oni :  “  tosa  sas- 
kaneksek  akoren  akoSenk  naserkeke  akenensko.” 

Tosa,  K»  Oo  se8ari8arako  tsinakoten  katon ;  ekni- 

hakennliaon  ne  RaSenniio,  tsi  iahte  sesatahonsate 
hetsiseSaniha  rohtare  rotatenikonhraksaton  tsiniseSa- 
rihoten,  nok  ohnenhaiere  ?  iah  8alii  tahakseni  tsina- 
hoten  seSaton  ;  ehnihonnhaon  ne  ratsihenstatsi  ko8a, 
ehnihonnhaon  narisasakon  tsini  haierha ;  nok  oni 
oia  ahatien,  eh  oni  nennee  nenhaiere ;  iah  se  tetsi- 
ontsiaksarisions  ne  iakoiatonseraien.  Tesesaiatoret 
nisa. 

Kento  KahnaSake,  ratiksekon  ne  rotiskenhrakehte 
ronnerhak8e  aionkiion  ne  ratiko8anens  ahonatienta- 
hninonron  onseronnitakon,  tsini  hotitent  non8a, 
iali  othenon  aksa  tatehonatentson  tsini  8akannhes. 
Iahte  hotik8enion  ne  ratikoSanens  ;  ronen  kaientak 
noiente,  tosa  aionnakerako,  niahtenskaientaientake. 
8aonkennhanne  nakehrori  ononsatokentike ;  oksa  ok 
kati  8ahonnikonhriake  ;  iah  non8enton  ne  teshona- 
trori :  aseken  ok  sa  ok  asakotiiatonseron  ne  ratiko- 
ganens,  enskat  oni  ahontientahninonra  onseronnita- 
kon. 

Kerisahronkas  oni  n’Aksesasne,  onen  aniot  8a- 
thatitaste  ne  ratikoSanens  naiontientahninon  ako- 
ren  tienakere,  aseken  Sahonttoke  tsi  eso  tonterako, 
ronon8entsio8anen  sane  nennee.  Tsionhaa  katiken 
ne  Kanesatake  sesanakere  ehnaese8aiere,  iah  se  ise 
tese8a8enk  ?  Nok  oni  naese8aiatak8eniioke,  sekon 
iahte  ioianere  naietsiion  ne  rotiskenhrakehte  neh- 
nahatiiere ;  sotsi  kanoron  nohnaken  iahtenskaien- 
taientake,  ne  ietsiien  okonha,  ietsiiatere  okonha 
tsinen8e  aienakereke.  Tosa  kati  seSerhek  :  oia  nii 
naiaksaiere  tsini  ieierha  ienakerenion  se8atatekenha 
nonkse  on8e  ;  seSatatiatakennha  tsiniiot  tsi  hetsise- 
8a8i  ne  RaSenniio ;  iah  se  taontahon8ennontonse. 

Sasesatatresat  kati,  K.  0.,  Ka8enniioke  niare, 
tenhnon  hetsisesanineha.  Seganiseriio  naeseSa- 
kahriiohake  ;  iah  kaneka  taiek8eni  iontaterionnien- 
nis  tsini  haierha ;  ia8eto8anen  sakotsientani  sakonon- 
Ic8atsera8is,  ia8eto8anen  kasistake  satekenat  ne  tsio- 
serat  tsini  haierha,  ok  se  tahennonton  niah  etho 
tahaierane.  Se8atsennonniatskonhak  nisa  naese- 
Serheke  senha  asonk8entenre  ne  Ra8enniio.  Tosa 
seSakenronnianion  tsi  sakotenranions  ;  tosa  oni  se8a- 
risarako  tsi  oia  natehaierha ;  kanekhere  ken  ehniio- 
terisison  ne  ron8anoronk8a,  ne  senha  asakoiataken- 
nha  ;  ethose  niiot  non8entsiak8ekon.  Aksekon 
hetsise8anoronk8ak,  ethone  ok  satenhaiere  aksekon. 
Raonhaa  8ahi  enhak8eni  natsiseSaiatakennha  non- 
8entsiake  enseSententane,  tokat  ense8anon8akten, 
nok  senha  nentisesenheionsere  ;  hetsise8anoronk8ak 
kati  ok  eken  ;  iah  se  othenon  tehahaSe  ne  se8a8enk, 
iahte  iaksanensksas  ne  Ka8enniio  sak8a8ennenha8e  ; 
ii  tenhnon  iakinnhese  nonk8e  naienensko.  Enionki- 
kenrenseronni,  iahte  ionk8anikonhraksens  nii  on- 
k8ari8ake  ;  ne  ki  ionk8mikonhraksatak8a  tsi  enion- 
tatkaronni  ne  ionkisSens,  aseken  ne  se  ensakorisa- 
8ase  ne  Ra8enniio  ne  sakonnhas. 

Aiasen  kati,  se8ako8anens,  iataonseseSaiatorete, 
skennen  aonseseSatatonni,  skanikonhrat  aonsetsion- 
ni  tsi  nonni  se8anakere,Ra8enniio  atsitse8a8enniioste 
tsitsionnhe;  ne  senha  aeseSaskennha ne  tosa aeseSat- 
karonni  nenseSatonnhokten.  Enskat  ok  8ahi  ion- 
kSaien  natonnhetston ;  ne  kati  senha  teSaterien- 
tharen  naontsennonni.  Enionkionsentsiakateke, 
enionk8a8istakateke  karonhiake ;  enionksanaktiio- 
hake,  iah  othenon  tataionksatoktaniheke,  iah  onka 
c 

taionkik8a,  iah  oni  taonsete8enlieionsere  ;  etho  kati 
nonksah,  K.  0.,  nionksatieratonhak,  katiken  tonii- 
ore  tionnhe?  Iorisentaon  nensesatonnhoktane  ense- 
Sannhaten  tsi  nonSa  niseSaierha,  enseserheke,  tosa 
ethonaonkieren.  Senha  kati  ioianere  on8a  ok  etho- 
naese3aiere ;  tosa  seSaiotats  ne  Satehenseraksen ; 
ak8ase8enron  :  onen,  rakeni,  ionksanikonhraientaon- 
hatie,  8asonksentenre  ne  Ra8enniio,  saionksanikonh- 
rotonhatie ;  saiaksatkaSe  tsini  ionk8arihotenne ;  aon- 
sesanikonrhen  kati ;  onen  sakion  nonksatonnhetston 
taonsaskSasniene  ItaSenniioke  ;  askion  ne  karon- 
hiake  aiaksatsennonni ;  ia8eronhatien  nonsentsiake. 

Toni  iotsennonniat,  K.  0.,  nethonaeseSaiere  ! 
Kinekennis  kati  ne  Ka8enniio  nahaterennaienhase 
nakesenna,  naeseSaiena  tsinahoten  katon. 

Ethoniiorisake,  K.  0. ;  ak8a  tonsak8anon8era- 
ton,  se8ak8ekon  ,  se8aniakhon,  nok  ietsiien  okonha. 

Ii  Sakiaton, 

T  haronhiakanere, 

JOS.  MARCOUX, 

JPtre. 


Tf£®f!§IISME  liETTKE, 


EATIK08ANENS  KANESATAKE. 

KahnasakEj  12  fevrier  1849. 

Iahte  kerhakse  ok  sa  ok  ionsaksahiatonse ;  tsi- 
niiot  ne  8akerharek8e  ne  taontask8a8enna8eron. 
Nok  tsinakahronke  nonsatsi  tsini  hatisennoten  no- 
tiake  ne  kanesatakehronon,  ne  8ate8aksterihatak8e 
naionsakatati  tsi  sesenteron.  Tosa,  K.  0.se8as8a- 
ten  tsi  iahte  ksaksatstenni,  eh  se  nihakennliaon  ne 
R.a8enniio,  naontksahtako  naonseseSahaharane,  ne 
tosa  aesesatatkaronni. 

Sakohrori  ne  kento  kanesatakehronon  (aiaSens 
taionkiatatkenke)  ra8en  :  “  ne  aorisa  iahte  iaksa- 
“  tontats  aiaksatatsennaren  ratsihenstatsine,  iah  se 
“  teionksaterientare  toni  kaiatonseroten :  tokat  en- 
u  sonksanikonrhaten  ohnaken;  enhenron :  nehnaho- 
“  ten  seSatatsennaronnions.”  Kanoron,  K.  0.,  tsi 
ieiohe  ne  taksakenhronnisne  Rasenniio  sak8a8ennen- 
ha8e ;  iah  se  taese8ari8atsenri  ne  tokenske  iakini- 
konrhatenniheke  nonkse  ;  iak8as8ens  nii  ok  eken  ne 
kanikonrhatha.  Ne  8ahi  ne  ise  sesaiatonserison, 
korahne  iese8atennieton,  iah  tiiaieheSe  tsini  tsiseSa- 
kenrenseronnis,  tsi  seSahtare,  netsiseSahniha  ;  toha 
ki  tsini  hon8aierhak8e  Sonksa8enniio  Sitaheronon, 
he  nitsiseSaierha. 

Ne  kati  ioteri8ison  naonseseSarisi  tsi  ethoni- 
ge8aiere»j  aseken  iahtatesesaiatoreton  tsi  onosen 

sesatsta ;  ne  kati  ok  aorisa  aonsaiontatsennarako 
tsini  iakoieren  tsi  raton  aonsesesatatsennaren.- 
Eh  se  nikarihoten  nonSentsiake :  e8ennake  ion- 
tatkenrenseronnihon,  esennake  entsierisi,  esennake 
entsiontatresate.  Nok  kaiatonserake  iontatken- 
renseronnihon,  kaiatonserake  ki  entsierisi ;  entsion- 
tatsennaren  kati  tsi  iah  etho  tetsiakonikonhroten. 
Etho  ni  ionksannhas  ne  karisiioston,  tosa  nohnaken 
aiontonheke :  iah  se  te  shonatatreSaton.  Aseken  iah 
tahatontate  ne  RaSenniio  ne  iah  orisiio  teken  tsi 
tsiakotatreSaton. 

Ne  kati  aorisa,  K.  0.,  ihrere  netsiseSahniha : 
ok  sa  ok  iaontkontakse  aonsonterisaseronni  ne 
skennen  aonsonton  skanikonhrat  akenhake  netsi- 
seSarionniennis.  Iah  se  ehtehaiatoten  netsisesats- 
terista  ne  tahonSanikonhraraseke ;  iah  non8enton 
tahakseni  tsinalioten  iakaSep  ne  kento  ;  sotsi  ioten- 
nosent.  Niiorisatsanit  ko8a  naiontatsennanensko ; 
teiakotentson  naiontatennhoton  tsi  iontatennhoton- 
k8a  neh  naieiere.  Sesatontats  katiken  ne  sesani- 
konhrakon  nahakseni  ne  ratsihenstatsi  netho  naha- 
iere  ?  Kanekhere,  K.  0.  ne  ok  onte  aiontontate, 
neh  naJioten,  neh  naiek8eni  nakaonha  ethonaiei- 
ere.  Kanekhere  are  othenon  se8arisakenserak8a 
naese8ateri8ateko  ne  tokenske  aonsese8atatre8ate  ; 
nok  iah  onte  tokenske  etho  tesesanikonhroten  nae- 
seSerheke  ne  resaJcs  nasonk^asennanensko . 

TetsiseSarhoton  niha,  K.  0.  netsise8anisera8i  ne 
Ra8enniio ;  tsiohetsta  8ahi  tsini  tsiseSaierha.  Tioh- 
tiake  sihenteron,  eso  8ahi  ioserake  ieshenteronta- 
k8e,  kanataksekon  ron8anoronk8ak8e,  ron8a8enna- 
noronksakse  oni,  aseken  iah  nonsenton  tesakoni- 

konrhatenni ;  aksa  oni  ronsannhatenhon  sonsasa- 
koiatonti,  Iah  othenon  ne  raonha  te  tonontonhon  ; 
8aho8ennarak8e  ne  ron8ako8anen  ;  ok  tahennikon- 
liriake,  8ahrere  :  Ha8enniio  iehakSatoris  tsinonni 
ionkenatonnis  ;  iahte  kaien  noia  ne  ionhronkha, 
tosa  kati  seserhek :  iah  ken  EaSenniio  tesonksani- 
serasi.  Tokat  oia  ahenterontake,  ahakseni  ken 
noia  naonsahaiere  tsini haierha  ne  raonha  ?  Iahten, 
ehse  nihonSannhaon  ne  rokoSanen,  ni8ennak8ekon 
nari8a8akon  ;  akiron  oni :  ni8ennak8ekon  ne  kora. 

Tokenske  K.  0.ak8a  tesakatonharenron  tiotkon 
ne  se8ari8ake,  nothenon  natsiseSaiere  ne  KaSenniio 
ne  taonsese8atkak8arisi.  Tosa  niha  tese8ateron8ek. 
Sesatatitenr  nise,  ietsitenr  oni  ne  se8aniakon  nok 
ne  ietsiien  okonha ;  tosa  hetsise8ari8anon8aks  ne 
EaSenniio  ne  kaksiro8anen  aratste  natsise8anon- 
8areke.  Sesatontat  niha  tsini  ksaierase  ;  tosa 
se8erhek,  nene  sak8aniha  ronnhaon  tsi  tesonksaia- 
tonnis ;  iah  nonSenton  tehakenekenni  naksaiatonse ; 
ii  takennonton,  aseken,  ksahrori  8ahi,  tsi  ikehre  : 
EaSenniio  rakenikonhrathen  naksaiatonse. 

Tsinahe  iegakk8athon  seSanatakon  noia  tsaton- 
takon8ask8enha8e,  sese8ata8eiate  SaSatis  raotio- 
ksake,  ethonahe  senha  ksanoronksa,  etho  nahe 
senha  teksaterientare  naeseSatsennonni.  8akeni- 
konhraksenhon  kati  sakahronke  tsi  nahoten  te- 
sesentaksatenniton  netsiseSarionnienni,  ono8en  ia- 
kotston  tenhnon  iahtese8atenno8enton  ;  iahte  se8e- 
ron  :  otkon  i8ere  takeieronnion,  aonsakeksa  tsi  ia- 
korisiioston.  TeseSaiatoret  nisa,  tokat  ne  Sonksa- 
8enniio  aontahotenniete  ne  raronhiakehronon  tsi 
sesenteron,  isesehre  ken,  asonk8ari8a8ase  tsini  se8a- 

rihoten  ?  iah  nonsenton  tatsise8ari8a8ase,  iah  oni 
tasakori8a8ase  ne  ietsinikonhraten  tsini  se8aieren. 
Tosa  kati  seSateraiatak  naonsese8atatre8ate.  Se8ate- 
rennaien  tsionhaason,  nok  etho  nase8aier  tsinentsi- 
sesanikonhrata  ne  Ka8enniio.  SaseSarisi  tsini  se8aie- 
ren  ■  saseSatatsennaren  naonseseSatatsennarako, 
ethone  onen  skennen  entsietsironksase ;  ethone  se- 
8a8enk  ne  skarakesatha,  naeseSaiatarane  oni ;  etho- 
ne  taonseseSaterahneken  ne  Ka8enniio  naonsatsise- 
Sentenrheke  tsinen8e  sekon  enseseseke  nonSentsiake. 

Onen  niha,  K.  0.,  seSennikonhriak,  saseSahaha- 
rann,  iah  se  skennen  teseSennontonnion  seSanikon- 
hrakon  tsi  hetsiseSakenrenseronnihon  netsisesari- 
onniennis.  AonsatsisesanoronkSe,  entsion8esenhake 
seSanatakon  nok  seSanikonhrakon ;  aksekon  satese- 
baier ;  ne  tekarensaron  tsiakoseronni  ne  iakotaksa- 
tonne ;  ne  ensakori8a8ase  ne  KaSenniio,  ne  ensako- 
tenre. 

Etho  ok  K.  0.,  nonsa  nasksasennaronke ;  8at- 
k8anon8eraton  ne  seSatatien  okon,  aiasens  skani- 
konhra  aonsetsionni  tsini  hanonses  ne  Sonksaiatison. 

Ii  Sakiaton  Sose  Tharonhiakanere, 

MARCOUX, 

Ptre. 


Q/BJ ATEIEME  LEWEE, 


SE8AK08ANENS  KANESATAKE. 

Kahnasake,  7  mai  1849. 

Arekho,  ksaien  okonlia,  taonsaksasennaronke. 
lonkrorihne  sane  ken  iosere,  iaka8enne,  tentiesaia- 
tonse ;  nok  iahte  8akatkahton.  Kanekhere  iahte 
se3aiena  tsini  ksaierase ;  kanekhere  tiseSarisare 
tsini  seSarihoten,  teseSarihoroks  naksah  taeseSatka- 
k8arisi ;  iah  se  kaneka  taontaien  n'onSentsiake 
naiekseni  aietsirisasase,  ne  ki  8ahonni  8akeron  : 
ak8ah  ahontkatho  ne  ratikahrake. 

Ken  non8a  Saksatenniethase  tekaiatonserake,  on- 
seronni  ka8ennontak8en,  nene  tekananetaksen  ne 
korahne  tkakeron  ne  kaiatonserakseniios,  ne  akoia- 
tonsera  ne  iakaonSentsiaienton  ne  kaksas ;  aseken 
seSaterientare  onen  tsi  ne  ok  iakoien  ne  tekananeta- 
ksen  ;  iah  kaneka  teiehase  ne  kaiatakseniio.  Ikare 
oni,  ne  nashenhaton,  ne  ratiianerenseronnis  rotiri- 
gahniraton  tsi  raonaSenk  ne  ratitsihenstatsi  ne  ka- 
nesatake,  rotatsennare  ne  kora.  Iah  kaneka  teia- 
koien  ne  senha  ioiatonserahniron.  Re&atennhan 
kati  nakon8a8ennahnoton,  aksah  aeseSanikonhraien- 
tane.  letsinatonhas  oni  ne  ietsinikonhrathas  tsini 
sesarihoten  ;  iah  onte  ne  taonsahatiiere  nenhont- 
katho  ;  iahtaonsahatikseni  nahoniron :  ise  se8a8enk 
tsionkse  onse  ;  se8a8ennio  kati  naesesatientahninon- 
seke.  lah  ne  taonsahontonheke  nenhatikahenhion 

ne  tekaiatonserake,  non8a  ieksatennietenni.  Ise 
ki  sesasenk,  8akion  naese8ate8eienton,  tosa  nohna- 
ken  iataonsontieronnion  tsi  seSanakere. 

lonnhaten  naksah,  K.O.,  tsinense8aiata8en,  iahnii 
ak8ah  tek8ari8ahestennis ;  Saetsiiatahtonte,  Saetsini- 
konhrhaten  ;  nok  sotsi  ok  sa  ok  seSatontaton. 
Ohenton  aeseSarisisakon,  iah  etho  taiasenhon,  iah- 
taietsikenrenseronnihon  ne  ietsirionniennis  ;  iahta- 
eseSaiatonserison  niahte  kaiatonseriio,  titkahere  no- 
no8en,  ne  korahne  iesesatennieton ;  ronehrakohon 
nak8a  ne  kora  tsini  ietsiierha  ne  ietsirionniennis, 
aseken  sakoienteri  tsi  iah  othenon  etho  te  hatiia- 
totens  tsini  se8a8ennoten.  Totirigaieri  tiotkon  tsi 
ietsiiasterista,  etho  nihotiksenion ;  ne  ok  enskat 
iahtahatikseni  nok  taeseSatiesate  ne  raononSentsia. 
Ka  onte  nonni  ieteron  nonsentsiake  netho  naieiere. 
Iorisentahon  ne  ieiatakseniio  ne  entionnonton : 
enionnikonriake  niahte  ieiatak8eniio,  enienrheke, 
iah  kinate  sonk8a8i  ne  Ka8enniio. 

Ne  nii,  K.  0.,  kennhatenstaksa,  tsi  eniokareSate 
se8atonnhetston  Ka8enniioke,  eso  8ahi  onen  tsi  iot- 
siiohahon  tsi  seSarisiioston  ne  aorisake  ;  ne  ki  8ate- 
nientenstakon  iahtetsise8arisa8ase  ne  Ka8enniio. 
Katitsanis  na  ne  Ka8enniio  ron8a8ennenha8e  na- 
honnosente,  nasakotikenrenseronni ;  ratinonSes  ten- 
hnon  niiatekon  asakotitenranionheke ;  nok  rononha 
tenhatiiatorete  tsinenhatiierhake,  tsi  kiens  ni  hon- 
nehre,  etho  onte  nihanonses  ne  Ka8enniio.  Etho 
ni  ionksanikonhroten,  ak8ah  iah  othenon  etho 
teiaksaiatotens  tsini  seSatroris  seSaiatonserake,  ka- 
tiken  aiaksakseni  naiaksahasenseke  niahte  Sennise- 
rake,  naiak8aha8ake  akoren  akosenk  ? 

Se8ari8aneraks  ko8a  kati,  K.  0.,  tsi  ethonise8ani- 
konhroten,  tak8a8ennotas,  tak8enno8entanionnis, 
taksasentennis,  nok  sekon  k8entenre,  iahteiak8anon- 
8es  aonsaiak8akariake.  Tsi  ki  nisonksannhaon  Son- 
k8a8enniio,  ksahretsiarons  aonsese8atatre8ate  :  iak- 
Saterennaiens  natsisesentenre  ne  Ra8enniio  naonsa- 
tsise8anikonhrak8arisi,  tosaisinison  naese8atatkaron- 
nionhatieseke.  Iahte  tsiakonaktiio  non8entsiake 
nonen  sakonak8ase  ne  Ra8enniio.  Oktisakate- 
rientare,  K.  0  ,  iah  skennen  te  seSennontonnion 
se8anikonhrakon  tsini  seSaierenhaties ;  ohniiotieren 
kati,  ok  sa  ok  skennen  aonsesesatatonni,  aonseseSa- 
risaseronni  tsinatese8aterienta8enriehon,  iaSeronha- 
tie  niah  ak8a  taeseSanikonhronnike  tsini  seSaieren, 
tiotkon  ki  aonsatsiseSanikonhraseronni  netsiseSah- 
niha  tsini  tsisesanikonhraksaton,  aseken  ethonihori- 
8ison  ne  RaSenniio,  aonsaieseronni  ne  iakotaksaton. 

Oktiiorisakon,  K.  0.,  sotsi  aionk8askennhasehe- 
ke  nonsentsiake  aori8ake  ;  tokat  kennon8eha  ente- 
Senheie;  iorisentahon  enteSannhaten.  Kermikaia- 
nerenseroten  RaSenniioraoianerensera  iakoskennhen 
nakaonha  akosenk,  iahte  karisaksen.  Nok  ne  iakos- 
kennhen  iahte  iakoSenk,  iekaieri  oni  tsini  iontatto- 
katenni  tsi  iahte  iakoSenk,  onen  ne  karisaksen. 
Tese8aiatoret  kati  non8a  :  tiotokte  ken  tsini  ietsito- 
katenni  tsi  iahte  se8a8enk  tsi  nonni  se8anakere  ? 
Hetsise8ahrori  ne  kora;  ari8a8akon  oni  rakennhaon 
nak8ahrori ;  ietsirionniennis  ronota,.ion  ne  raotiia- 
tonsera,  tsi  iohniron  on8e  tsi  raonaSenk ;  rasennare 
NonontiiokoSa,  rasennare  KorakoSa ;  ratisennare  ne 
tehatiiatoreta  ratiianerenseronnis.  Nahoten  kati 
sekon  tetsiotonsentsiohon  ?  Tsi  kati  ok  aiekseni 

nonkse  aiairon  :  ialitateiossatiie  ne  karaksa,  ethone 
eniekseni  aiairon :  iahte  honasenk.  Nok  tsi  iahte 
se8a8enk,  nahoten  kati  aori8a  aeseSerheke  ii  aonta- 
iaksennonton  ?  Ka  onte  ni  ieteron  nonSentsiake 
naontaionnonton  niahte  iakosenk  ?  Ne  8ahi  roh- 
tiasenraton  ne  Ra8enniio  tsi  ra8en  :  (C  tosa  satate- 
8enniiost  nakoren  akoSenk.” 

Se8ennikonhriak  kati,  K.  0.,  tsi  iahtahatikseni 
non8a  shontsterista  tsi  oktitotati  naonnise  ne  ratsi- 
henstatsikoSa,  iah  kaneka  te  shenteron.  Iahte  ho- 
tiiaton  tsi  totati,  aseken  tehotiiatoreton  tsi  iahtaio- 
ianerenne ;  aksa  konSaiats,  ok  ti  to8ennatak8aton 
tsi  totati,  iah  ak8a  tehonikonhraientaon  tsi  nenia- 
8enne. 

Iah  kina,  K.O.,  tahatontate  ne  Ra8enniio  tsini  se- 
Sanikonhroten ;  aseken  ok  eken  8ahi  aeseSakaronni. 
Orisiio  ne  tokat  aese8ak8eniatseraientake  naeseSa- 
tientahninonseke  nonseronnitakon,  aksaoksaok  aon- 
sahatihnekakaste  ne  seSaskenhraketetsera.  Otska- 
rat  kati  iahtakene  noiente  kenha ;  ok  eken  senha 
aonsaiakotensteten,  tenhnon  otiake  ne  aiakoriote, 
oneshon  aiakoiatente.  Hero!  iah  ken  te  se8ani- 
konhraientas  ?  Senha  kati  ioianere  ahonSanatese- 
ientonhase  noiente  ne  ietsiien  okonha,  ietsiiatere 
okonha  oni  tsinenSe. 

Taksentenr  kati,  K.  0.,  sase8atatresat ;  tosa  te- 
sesarihorok  naeseSatatsennaren  aksekon.  Tsi  ki 
ni  k8ahrori  onen :  eSennake  iontatenikonhraksaton, 
eSennake  entsiontatenikonhraseronni.  Kaiatonse- 
rake  iontatenikonhraksaton,  kaiatonserake  entsion- 
tatenikonhraseronni.  Kaiatonserake  kati  sase8a- 
tatresat,  seSerhek  etho  ni  horisison  ne  Ra8enniio. 

Asennita  8ahi  non8a  ne  teSanistenha  Onsari.  To 
kati  ni  kennitentase  naesesentenre  non8a  nok  tsini 
8ennites  aese8a8eiennentane,  aonsaietsironksase. 
atsise8atienhase  oni,  nok  aksah  aeseSatonnien  ne 
tsionnhekon.  Sesennitak  cni  nise,  naeseSanikonh- 
rahnirate  naese8ak8eni  tsina  te  hotonSentsioni  net- 
siseSahniha.  Aksa  seSenron  :  Rakeni,  onen  tsion- 
ksanikonhrotonhatie  ne  ionkiiatahtonton  nonkse. 
Ak8a  kati,  Ra8enniio  asakion  nonksasenna  tsi 
eniaksatatsennaren.  Iah  non8enton,  K.O.,  te  iako- 
tkaronnihon  ne  Ka8enniio  ron8a8i  tsi  iakotatsen- 
nare,  ok  eken  eso  entsiakotehiaronhase  naiontsen- 
nonni. 

Nok  arahonne  tohkara  niioSennake  taontaskSa- 
8enna8eron,  onen  8ahi  eso  ksaiatonni ;  ok  ta  tese- 
8ntote ;  tsiniiot  iahtetsionSesksani  tsi  ksaiatonnis. 
Ra8enniio  se  rakennhaon  iah  nonsenton  tehakenn- 
haon  netsiseSahniha,  ok  ti  honikonhriakon,  ne  ok 
ne  roterennaien,  rorhare  naonsese8ahaharane. 

Teksanonseratons  kati  sesaksekon  sesatatien 
okon,  aiaSens  aonsese8ata8eiaten  ne  skennen,  naha- 
8erientiio  ne  Sonk8a8enniio  tsinaeseSaiere  seSakse- 
kon.  * 

li  Sakiaton  ne  ksaien  okonha, 

Tharonhiakanere, 

MARCOUX, 

Ptre 


Exirait  d’une  lettre  de  feu  M.  Marcoux,  aux 
Iroquois  du  Lac ,  du  Sault  et  de  St.  Regis . 

KANESATAKEHRONON,  KAHNA8AKEH- 
KONON  AK8E 8 A S  NE  RONON  ONI  AKO- 
IATONSERA,  ETHO  KARAK8EN  TSINI 
KA8ENNOTEN. 

. Tsiorisat  sekon  seskgaSennaronk,  k8aien 

okonha : — 

Raton  ne  RaSenniio  oiatonseratokentike :  Tosa 
othenon  niietsiier  ne  ionJceSennenhaSe  nonSentsiake , 
tosa  ietsiriSakSenniheh  ne  khennhas ,  aseken  ente- 
khennlie.  Tsinahe  ehnithoieren  ne  RaSenniio,  ia8e- 
toSanen  iakotkahton  non8entsiake  tsi  iahtehonoSen. 

Nene  iakoiatonserisahannhon  8ahonnise  ne  iako- 
nikonhroSanens  nonkse,  nok  oni  ne  karo  nonksati 
tiakoiatonnion  tsini  iaSenserons,  ia8eto8anen  8atro- 
ris  tsini  iakotkaronnianion  niahtehonsatiiatanoron- 
k8a  ne  RaSenniio  ron8a8ennenha8e. 

Rontonnions  aksekon :  Ne  nethoniiakorihoten 
nonSentsiake,  iah  nonsenton  taiontksatako,  ok  eken 
ne  eniakotensteten ;  nok  oni  nensakoterennaien- 
hase  ne  RaSenniio  ro8ennenha8e,  iorisentaon  tsi 
senha  ok  ensakohre8ate. 

Eso  iakoksatsehne,  iakokatekse;  Sahontatkon- 
nienste  non8entsiake.  8ahon8akenrenseronni  ne 
sakorihonniennis,  ohnaken  iakotentaon,  aseken  ra- 
onha  ethonihon8aierha  Iesos,  othenon  nahon8aiere 
ne  ro8ennenha8e.  Ne  ki  ra8en  oiatonseratokentike, 
Ratik8ekonne  saka8enni  :  Enietsikenrenseronni 

fionJcSej  ii  enionhhenrenseronni ;  enietsiiateSeien - 
ton,  ii  enionhSateSeienton. 

Eso  ienakerenionk8e  kennakeratseroSanens,  ka- 
nato8anens  oni,  teiotenonhianiton  iakotsoko8ahne, 
rohtonton  ne  ItaSenniio,  iah  kaneka  teskaieronni 
tsi  ienakerenionkSe  ;  ne  iakostonton,  iahtehonSati- 
noronk8ak8e  ne  sakonnhas,  ron8atiri8ak8enniha- 
k8e,  nok  tehon8atinonhianihekihak8e. 

Ken  se8anakerenion  tsionk8ehon8e,  ashcn  nise- 
Sanatake,  rakennhaon  ne  RaSenniio  nak8ahrori, 
naonsese8atatre8ate,  naese8atka8e  tsini  ietsiierha 
ne  ietsirihonniennis  ;  ia8et  tese8ari8aiena8akon 
ise8ehre  eniakikenrenseronniheke :  etho  nense8a- 
ierhake  tiotkon,  ok  eken  tcntise8ententaonhatie, 
nok  ohnaken  enSahton  oni  nise  tsi  se8anakerenion, 
akoren  entsiontiatak8eniioste,  nok  kathonte  tiien- 
henhien  ne  ietsiienokonha  ;  aseken  ok  tsiniia8en- 
seron  tsinahe,  okhe  niientsia8enne  tsinen8e,  iahse 
tateshoteri8ateniennis  ne  Ka8enniio,  iah  oni  non- 
8enton  tiiahori8aioha  tsinenhaiere  nasakotokaten 
nonkSe  ne  iakotonk8etaksaton  non8entsiake.  Ti- 
kate  nenneh  tsi  ensakohreSate  tsieiatatson  nenion- 
tonnhokten. 

Tak8entenr,  k8aien  okonha,  sekon  tohkarat  niio- 
8ennake  aontakatati.  Ne  8ahi  ©ni  se8akaronnis, 
toha  ak8ekon,  kanosaon,  ne  naori8anerahaksera 
notkonseraksen.  Ietsinosas  ne  kenraken  niienh- 
notens,  tese8atatenosas  oni  nise,  ne  kaneka  ostonha 
8ahontsennonni,  iekanihare  ietsinosas  ne  ietsiri- 
honnienni.  Katke  asakori8a8ase  ne  RaSenniio 
nethoniiakorihoten,  ia8et  i8aks  notkon  neiatakon  ? 
oh  seSatatitenr  tsionk8eon8e;  ne  ionSesen  aeseBat- 

sennonni  nakoren  8ahontsennonni,  naeseSerheke, 
ahakon  oni  nii  ne  Ra8enniio  nakatsennonni. 

,  Ietsinoronk8ak  ietsirihonniennis,  aseken  Ra8en- 
niio  hetsise8a8i.  Ken  8aktare;  onen  katiatisas, 
tokat  iahte  kariSes  teteSatatkanere,  iah  kati  ii  te- 
•katatiton;  ne  ok  te8akaton8entsioni  aese8atk8ata- 
ko  ne  tsionk8ehon8e,  skennen  aese8ennontonnion- 
heke  nonSentsiake,  tsi  aese8askennhaseheke  ne  sken- 
nen  akenhake  tsi  seSanakere,  nahatsennonni  ne 
Ra8enniio,  naese8atsennonni  oni  nise  se8ak8ekon. 

Kahna8ake,  15  Janvier  1852. 

Sose  Tiiaronhiakanere, 

JOSEPH  MAPtCOUX, 

Plre . 

